У рапарце ад 9 чэрвеня 1915 года ў Мінскую паштова-тэлеграфную акругу начальнік Нова-Барысаўскай канторы назваў памяшканне сваёй установы убийственным. Тым не менш, на пашырэнне ніякіх сродкаў не вылучалася. І калі напачатку 1917 года ў кантору паступіў літарадрукавальны тэлеграфны апарат сістэмы Юза, яго разам з батарэяй сілкавання ўсталявалі ў двух пакоях кватэры начальніка, скарга якога засталася без увагі.